Parlamento Europee

Le Parlamento Europee (a vices Parlamento del UE; popularmente note come Europarlamento; nomine official in latino: Parlamentum Europæum), es le expression democratic de 450 milliones de cives europee, instituite in 1987, e eligite pro un periodo de 5 annos per suffragio universal directe. In le Parlamento Europee es representate, a nivello de formationes politic paneuropee, le grande tendentias politic que existe in le statos-membros. Illo ha 732 (ante le 1 de maio 2004: 626) europarlamentares eligite per le populo, de quem 525 viros e 204 feminas. Desde 1979 un election commun es tenite in tote le Union Europee, e le 13 de junio 2004 esseva un data historic quando 400 milliones de cives unitari votava al mesme tempore.

 Brussel e Strasburgo 
Malgrado que Brussel es considerate como le capital del UE, ubi etiam le Commission Europee e le Consilio de Ministros es situate, il esseva decidite in le Tractato de Amsterdam que le parlamento debe cata mense haber sessiones in Strasburgo. Solmente quatro dies es besoniate e le carga le plus importante es le votationes final. Ma le costos pro isto es enorme, e mesmo le parlamento ipse desira finir le sessiones in Strasburgo. Le governamentos del statos-membros ha le poter de decider; ma on non ha ancora potite attinger alcun decision, primarimente a causa del rivalitate inter Francia e Belgica.

Le distantia inter Brussel e Strasburgo es circa 400 km e 30 personas es besoniate pro cargar 10 grande camiones con le equipamento necessari. Circa 5000 personas tamben debe mover se inter le urbes e le costos es estimate a 200 milliones euros per anno. 
In plus, le parlamento ha plure functiones, primarimente administrative, localisate in Luxemburg.

 Le tres functiones del parlamento 
Le Parlamento ha tres functiones essential:
 Dividite con le Consilio del Union Europee, le function legislative: illo adopta le legislation europee (directivas, regulamentos, decisiones). Su participation contribui per garantir le legitimation democratic del textos adoptate. 
 Dividite con le Consilio del Union Europee, le function budgetari: illo pote alterar le dispensas communitari. In ultime instantia, illo adopta le budget integre.
 Le controlo democratic super le Commission Europee. Le PE approba le designation de su membros e ha le derecto de votar un motion de censura. Illo exerce equalmente le controlo politic super le institutiones.

 Le grandor del gruppos de partitos le 20 de septembre 2004 
 Gruppo politic Abbreviation Numero de membros Partito Popular Europee (Democrates Christian) e Democrates Europee EPP-ED  263 Partito Social-democratic Europee PSE  201 Alliantia Liberales e Democrates pro Europa ALDE  89 Le Verdes/Alliantia Libere Europee  Le Verts/EFA  42 Le Sinistra Unite Europee/Sinistra Nordic Verde  GUE/NGL  41 Independentia/Democratia   IND/DEM 29 Le Union pro Europa del Nationes UEN  30 Non-inscriptos  NI  37 Total   732

Presidente
Vide: Appendice:Lista de presidentes del Parlamento Europee.

Numero de membros per pais 	
 22px Germania 99 22px Polonia 54 22px Hungaria 24 22px Finlandia 14 22px Slovenia 7 22px Francia 78 22px Romania 35 22px Nederlandia 27 22px Portugal 24 22px Slovachia 14 22px Cypro 6 22px Italia 78 22px Belgica 24 22px Svedia 19 22px Irlanda 13 22px Estonia 6 22px Regno Unite 78 22px Tchechia 24 22px Austria 18 22px Lituania 13 22px Luxemburg 6 22px Espania 54 22px Grecia 24 22px Bulgaria 18 22px Danmark 14 22px Lettonia 9 22px Malta 5 Total: 785

Observatores:
 22px Croatia 10

 Ligamines externe 
 Le sito web del Parlamento Europee (plure linguas)
 Le Constitution Europee in interlingua (le proposition de tractato de 2004 que non ha essite ratificate.)

Categoria:Parlamento Europee